Det later til at arten krever større forekomster av planten for å kunne etablere seg. Det gjør at avstanden mellom egnede habitater blir stor og en eventuell rekolonisering vanskelig. Trusler mot levestedene er mange ulike typer inngrep som påvirker kantsonen eller vannføringen i elver, som oppdemming og vannstandsregulering, vannløpsendring, deponering og utfylling. På grunn av habitatets beliggenhet er arten også sårbar for kraftige vårflommer som kan slå ut enkeltpopulasjoner. Man må anta at disse faktorene fører til en reduksjon og fragmentering av forekomster. Arten rødlistes i 2021 som sterkt truet EN.